72.		Žiadosť o zaplatenie náhrady mzdy za nevyčerpanú dovolenku
			(§ 116 ods. 2 ZP)
Ján Hladký
Stodolova ul. č. 2, 010 01 Žilina
ABC, s.r.o.
Ružová ul. č. 10
010 01 Žilina
Žilina 27. 10. 2022
Vec:	Žiadosť o zaplatenie náhrady mzdy za nevyčerpanú dovolenku 
Ku dňu 30. 9. 2022 som skončil vo Vašej spoločnosti pracovný pomer dohodou podľa § 60 ZP. Keďže pracovný pomer v roku 2022 trval celých 9 mesiacov, vznikol mi nárok na zákonom zaručenú dĺžku dovolenky, t. j. 3 týždne. Keďže som pre skončenie pracovného pomeru nemal možnosť dovolenku vyčerpať, žiadam o jej preplatenie podľa § 116 ods. 3 ZP. 
Za kladné vybavenie žiadosti vopred ďakujem. 
Ján Hladký
Poznámka
Pri skončení pracovného pomeru je zamestnávateľ povinný v poslednom termíne na výplatu mzdy vyplatiť aj náhradu mzdy za nevyčerpanú dovolenku aj bez osobitnej žiadosti zamestnanca. 
Podľa § 116 ods. 3 ZP náhradu mzdy za nevyčerpanú dovolenku možno zamestnancovi poskytnúť len vtedy, ak nemohol dovolenku vyčerpať z dôvodu skončenia pracovného pomeru. Za dovolenku alebo jej časť zamestnancovi patrí náhrada mzdy v sume jeho priemerného zárobku (§ 134 ZP).